สกู๊ป : ปฎิรูปกฏหมายเศรษฐกิจ เพื่อพัฒนาชาติ
การพัฒนาประเทศไปข้างหน้า การปฏิรูปกฎหมายก็ถือเป็นอีกหนึ่งปัจจัยที่สำคัญ เพราะกฎหมายคือกติกาที่ทำให้ทุกคนอยู่ร่วมกันได้อย่างเป็นสุขหากเกิดการยอมรับจากทุกฝ่าย ไม่เพียงเท่านั้นกฎหมายที่ล้าสมัยบางฉบับอาจจะสร้างปัญหาและการติดขัดต่อการดำเนินการพัฒนาประเทศได้ โดยเฉพาะกฎหมายในกลุ่มที่เกี่ยวข้องกับเศรษฐกิจ ติดตามได้จากรายงาน
 
การปฏิรูปกฎหมายนับเป็นเรื่องสำคัญ เพราะถือเป็นอีกหนึ่งกลไกที่จะสร้างความเป็นธรรมในสังคม พร้อมๆกับการทำให้สังคมมั่นใจว่า จากนี้กฎหมายจะเป็นกฎกติกาที่ทุกคนจะได้รับการปฏิบัติอย่างเท่าเทียม และเกิดความเป็นสำหรับคนทุกกลุ่ม สอดคล้องกับนโยบายของรัฐบาลพลเอก ประยุทธ์ จันทร์โอชา ที่ต้องการปฏิรูปไปสู่ยุคไทยแลนด์ 4.0 ด้วยการเดินหน้าปรับปรุงกฎหมายที่มีความล้าสมัย ให้ทันต่อสถานการณ์ที่เปลี่ยนแปลงไป

โดยเฉพาะกฎหมายที่เกี่ยวข้องด้านเศรษฐกิจ อาทิ กฎหมายแรงงานคนต่างด้าว กฎหมายเกี่ยวกับภาษีอากร  ที่ประเทศไทยไม่เคยมีมาก่อน หรือ กฎหมายที่เกี่ยวกับบัตรเครดิต และกฎหมายยึดทรัพย์บุคคลที่ฟ้องล้มละลาย  ซึ่งขณะนี้ประเทศไม่สามารถดำเนินการยึดทรัพย์ได้ ซึ่งล้วนเป็นอุปสรรคในการพัฒนาประเทศ ซึ่งขณะนี้รัฐบาลกำลัง จัดลำดับความสำคัญในการแก้กฎหมาย เพราะเป็นเรื่องที่ต้องใช้เวลาระยะ และดำเนินการด้วยความรอบคอบไม่ให้เกิดความเสียหายต่อประเทศในอนาคต

ในช่วงประเทศไทยกำลังอยู่ระหว่างการวาวรากฐานประเทศให้มีความมั่นคง และทำให้ก้าวต่อไปในอนาคตมีความยั่งยืน จึงจำเป็นที่ต้องยกเลิกกฎหมายบางฉบับที่ล้าสมัย การปฏิรูปที่เกิดขึ้นจึงสร้างสิ่งใหม่โดยการใช้กฎหมายใหม่เข้ามาบังคับใช้  เพื่อให้เกิดความเจริญก้าวหน้า โดยเฉพาะกฎหมายที่เกี่ยวสิทธิบัตรและเทคโนโลยี ซึ่งเป็นกฎหมายเฉพาะที่รัฐบาลจะต้องเร่งเพิ่มประสิทธิภาพให้รัดกุม
 
ปัจจุบันรัฐบาลได้แต่งตั้งคณะกรรมการปฏิรูปกฎหมาย อยู่ในคณะกรรมการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง มีหน้าที่ในการพิจารณากฎหมายที่เกี่ยวข้องหลายภาคส่วนในทุกมิติ ซึ่งเป็นการแสดงความจริงใจของรัฐบาลที่ต้องการปฏิรูปกฎหมายให้เกิดขึ้น

การปรับปรุงกฎหมายครั้งนี้รัฐบาลยืนยันว่าจะต้องอยู่กรอบที่ทุกฝ่ายยอมรับนั่นคือเจ้าหน้าที่บังคับใช้กฎหมาย หน่วยงานของรัฐ และประชาชน ที่ให้ความร่วมมือ เพื่อไม่ให้กลายเป็นอุปสรรคต่อการบังคับใช้กฎหมายในอนาคตหรือเอื้อประโยชน์กับคนกลุ่มใดกลุ่มหนึ่งเท่านั้น